google/wiki40b huggingface dataset:
Jiang Ziya

Jiang Shang (kinesisk: 姜尚, pinyin: Jiāng Shàng) eller Jiang Wang (姜望, Jiāng Wàng) med etternavnet Lǚ (呂) og stilnavnet  Zǐyá (子牙), også kalt Storhertug Wàng (望太公; hanyu pinyin: Wàng Tàigōng) var en kinesisk historisk og legendarisk vismann og militær strateg som bodde ved Weishui i det ellevte eller tolvte århundre f.Kr. Jiāng Zǐyá ble tilkalt av kong Wen av Zhou for å tjene som hans statsminister. Hans instruksjoner til kong Wen skal ha vært opphavet til Liutao. 
Han hjalp Wens sønn kong Wu av Zhou med å beseire Shang-dynastiet i slaget ved Muye, som førte til opprettelsen av Zhou-dynastiet. I dag blir han regnet som en av Kinas og verdens største strateger.
Stor-Oslo Airsoft Klubb

Stor-Oslo Airsoft Klubb (SOAK) er en Oslobasert Airsoft-klubb dannet den 27. april 2004 etter fusjoneringen av fire regionale klubber (Follo, Røa, Nordstrand og Oslo). Klubben er medlem av Norges Airsoft Forbund (NASF).
Josef Mohr

Bakgrunn

Josef Mohr var ett av flere uekte barn av musketeren Franz Mohr og hans senere hustru Anna (født Schoiber). Han vokste opp i huset Steingasse Nr. 31 i Salzburg. Faren deserterte snart både fra det militære og fra kone og barn. Med finansiell støtte fra Salzburgs domvikar Johann Nepomuk Hiernle, som innså Mohrs musikalske talent, kunne han studere først ved Akademisches Gymnasium i Salzburg og fra 1808 til 1810 ved benediktinerstiftet Kremsmünsters gymnasium i Oberösterreich. Han avsluttet med  et treårig teologisk studium.

Prest

Den 21. august 1815 ble han med pavelig tillatelse (da nødvendig for uekte barn) presteviet av  bispedømmet Passaus hjelpebiskop Karl Kajetan von Gaisruck.
Fra 1815 til 1817 var Mohr koadjutor i Ramsau bei Berchtesgaden og så Mariapfarr, og forfattet der i 1816 teksten til julehymnen Stille Nacht, heilige Nacht. I august 1817 kom Mohr til Oberndorf bei Salzburg for å assistere Pfarrprovisor Josef Kessler. 
Tidlig i oktober klaget Pfarrprovisor Georg Heinrich Joseph Nöstler, Kesslers etterfølger, i et brev til konsistoriet i Salzburg, på koadjutor Joseph Mohr. Konsistoriet bad dekanen i Sankt Georgen ved Oberndorf om en rapport om klagen fra Nöstler. Johann Felix Perner, dekan og sogneprest i Sankt Georgen, fremla de virkelige saksforhold, og dermed forble Mohr i Oberndorf. For julenattsmessen 24. desember 1818 tonesatte Franz Xaver Gruber Joseph Mohrs dikt Stille Nacht, heilige Nacht. 
I september 1819 forlot Mohr Oberndorf. Senere stillinger hadde han i menighetene Kuchl, Golling, Vigaun, Anthering, Eugendorf, Hof og Hintersee (1827–1837). Fra 1837 virket Mohr som vicarius ved den gotiske sognekirken i Wagrain.
Fader Josef Mohr var sterkt sosialt engasjert, noe han hadde utløst variende reaksjoner allerede i Oberndorf. Men det er særlig fra Wagrain, der han virket i over ti år, at han etterlot seg de tydeligste spor. Han utvidet den alt for lille skolen, opprettet et utligningsfond for å muliggjøre at barn fra ubemidlede kår skulle kunne betale skolepengene, og tok seg av fattige og eldre. Han tok også initiativet til det fattig- og eldrehjem som skulle stå ferdig etter hans død. Mesteparten av sin prestelønn gav han til slike prosjekter.

Arkivfunn i 2006

Frem til 2006 ble det antatt at Mohr og Gruber hadde samarbeidet om bare én hymne. Men da ble det funnet enda en i Wagrains sognearkiv, som var innlevert til Salzburgs bispedømmearkiv. Det dreier deg om ren versjon av «Te Deum» med tekst av Joseph Mohr og melodi av Franz Xaver Gruber.
Västra Karaby

Västra Karaby er et tettsted i Kävlinge kommune i Skåne län i Sverige. I 2010 hadde tettstedet 229 innbyggere.
Haumea

Måner

Haumea har to kjente måner:
Hiʻiaka, midlertidig navn S/2005 (2003 EL₆₁) 1, med en omløpstid på 49,12 ± 0,03 dager og en baneradius på 49,500 ± 400 km.
Namaka, midlertidig navn S/2005 (2003 EL₆₁) 2, med en omløpstid på 34,1 ± 0,1 dager og en baneradius på 39 300 km.
Amateur Achievement Award of the Astronomical Society of the Pacific

Amateur Achievement Award er én av ni årlige astronomiske tildelinger av Astronomical Society of the Pacific. Prisen tildeles som anerkjennelse for betydelige bidrag til astronomi eller amatørastronomi til de som ikke er ansatt innen fagfeltet astronomi på professjonell basis. Bidragene kan utføres innen feltene for både observasjonsastronomi eller astronomiske teknologier. Prisen har blitt gitt til astromer fra ulike land siden 1979, og har blitt en av de mest geografisk spredte astronomiske prisene.
Sørlandsbanen

Historie

Sørlandsbanen ble bygget i flere etapper, den første delen, banestrekningen Oslo–Drammen åpnet i 1872, Drammen-Kongsberg i 1871, Kongsberg–Kristiansand ble bygget 1920–1938, og Egersund–Stavanger ble bygget 1878. Banen ble sluttført i regi av den tyske okkupasjonsmakten under den andre verdenskrig og 1. mai 1944 ble hele Sørlandsbanen åpnet for normal drift.
Frem til 1913 ble banen i planer og på utbygde strekninger omtalt som Vestlandsbanen. Dette året vedtok Stortinget med 83 mot 40 stemmer å omdøpe den planlagte jernbanestrekningen Oslo–Kongsberg–Kristiansand–Stavanger fra Vestlands- til Sørlandsbanen.
I 1922 pågikk det anleggsarbeider i Drangedal da Sørlandsbanen skulle utvides. I forbindelse med disse arbeidene holdt pinsevenn fra Kragerø vekkelsesmøter for anleggsarbeidere og fastboende, og dette førte til at den første pinsemenigheten ble etablert i Drangedal.
Lange strekninger går jernbanen inn fra kysten, og ikke langs den mer befolkningsrike kystlinjen. En grunn til dette var at jernbanelinja skulle beskyttes mot invaderende styrker. Jernbanen var en viktig transportåre for transport av så vel soldater som krigsmateriell, og ved å legge linjen inn i landet hindret man at banen kunne bli truet av krigsskip. En annen årsak var at linjen der kunne følge den geologiske strukturen slik at antall tunneler kunne begrenses, og banen dermed ble billigere å bygge. Arendal og Grimstad fikk forbindelse via sidebane, som allerede var på plass.
Mellom Kristiansand og Moi stasjon går linjen på tvers av flere dalfører nord-sør (blant annet Kvinesdal, Sirdal og Lyngdal). Banen går til dels over heiene mellom dalene og dels gjennom i tunneler.
Fram til 1991 gikk det også en jernbaneferge for godstog mellom Kristiansand og Hirtshals.
Den 16. november 2009 sto banen mellom Sandnes og Stavanger ferdig utbygd med dobbeltspor.
Hummerbakkfjorden

Hummerbakkfjorden (også skrevet Hummarbakkfjorden) er en fjord i Larvik kommune i Vestfold. Den er kalt opp etter Hummerbakken, som ligger på østsiden av fjorden. Innløpet til Hummerbakkfjorden ligger mellom Kinnhalvøya med Trafjorden på andre siden og Varden. Fjorden er cirka 1,5 kilometer lang.
Det ligger tre campingplasser langs strandlinjen, en helt i bunnen og to langs vestsiden.
EndChan

EndChan er et imageboard med ulike tråder med konversasjoner. EndChan er et imageboard hvor brukere kan poste med navn eller anonymt. Nettstedet ble etablert i 2015, og ble populært etter at en lignende nettside, 8chan, ble tatt ned i august 2019. EndChan beskriver seg selv som "et anonymt image-board som fremmer ideer fremfor identitet", ifølge The Guardian.
Railroad Tycoon (serie)

Sid Meier's Railroad Tycoon er et økonomisk simulasjonsspill. Det er fem versjoner av spillet; den opprinnelige Railroad Tycoon (1990), Railroad Tycoon Deluxe (1993), Railroad Tycoon II (1998), Railroad Tycoon 3 (2003) og Sid Meier's Railroads! (2006).
Railroad Tycoon ble skrevet av spilldesigner Sid Meier og utgitt av MicroProse, og selv om den deler «Tycoon» suffikset, er det ikke relatert til andre MicroProse spillene som RollerCoaster Tycoon og Transport Tycoon, som ble utviklet av den skotske programmereren Chris Sawyer.
Målet med spillet er å bygge og administrere et jernbaneselskap ved å legge spor, bygge stasjoner og kjøp og planlegging tog. Jernbanen må bygges i en viss tid til å vinne spillet.

Sid Meier's Railroad Tycoon

Den opprinnelige versjonen tillater spilleren å starte bedrifter i flere områder: USA vest, midtvesten eller nordøst, i England og (i mindre skala, inkludert Sør-England) Europa.
Som et ledd i lanseringen av den nye Sid Meier's Railroads, 2K Games lanserte den fullstendige versjonen av det originale Railroad Tycoon-spillet gratis, som er tilgjengelig på deres hjemmeside.

Sid Meier's Railroad Tycoon Deluxe

En oppdatert versjon av dette spillet heter Railroad Tycoon Deluxe (RDX) ble laget og gitt ut i 1993. Spillet inkluderer en rekke nye funksjoner og grafikk.
RDX er egentlig det samme spillet som Railroad Tycoon, med forbedret høyoppløselig grafikk, nye lydeffekter og flere tillegg. Tilleggene er:nye kart (Sør-Amerika og Afrika) med regionspesifikke typer last (for eksempel tropper for Afrika), nye tidsperioder og lokomotiver, banditter som kan kapre tog og politifolkene som vil arrestere dem.
Selv om spillet kalles Sid Meier's Railroad Tycoon Deluxe, hadde Sid Meier selv hadde intet å gjøre med utviklingen av denne versjonen.

Railroad Tycoon II

En oppfølger med bedre grafikk og mer komplisert spilling, Railroad Tycoon II, ble utgitt av Gathering of Developers i 1998 etter PopTop Programvare kjøpte rettighetene til navnet.

Railroad Tycoon 3

Den andre oppfølgeren Railroad Tycoon 3, ble utgitt i 2003. Den inneholdt et fullt 3D-miljø, bruer og tunneler, og mye bedre grafikk. Spillet endret seg betydelig, med dynamisk prising av varer over hele kartet og last som kan finne alternative transportmidler hvis ingen togtjenester er tilgjengelig, men muligheten til å endre landskapet i spillet ved å legge spor på en adekvat måte hadde forsvunnet. En karteditor er inkludert, men kan ikke brukes under spillet. AI spillerne utvikler sin jernbane sakte, noe som gjør spillet litt lite utfordrende.
En gratis ekspansjonspakke, Coast to Coast ble utgitt for nedlasting i 2004 med nye scenarier, blant annet et kart over hele USA og åtte nye tog.

Sid Meier's Railroads!

Sid Meier's Railroads! ble utgitt i oktober 2006. Det var det første spillet i Railroad Tycoon-serien siden det opprinnelige som har direkte innflytelse fra Sid Meier selv. Railroads! har en rekke scenarier og tog fra både Nord-Amerika og Europa er mindre industrifokusert enn tidligere versjoner. Den har et enklere brukergrensesnitt for sporlegging, full 3D-grafikk og sanntid spillbarhet.
Nordenfjeldske infanteriregiment

Nordenfjeldske infanteriregiment, tidligere Nordenfjeldske gevorbne regiment, var en norsk militæravdeling som ble opprettet i Trondhjem i 1733.
Fram til 1763 hadde det navn etter regimentssjefene. Det het først Frølichs gevorbne infanteriregiment, deretter Ulrichsdals gevorbne infanteriregiment. I 1763 skiftet det navn til Nordenfjelske gevorbne infanteriregiment. I 1789 ble navnet endret til Nordenfjelske infanteriregiment. Etter hærplanen av 1810 hadde regimentet fått base i Fredrikstad, mens Søndenfjeldske infanteriregiment hadde base i Halden og Oplandske infanteriregiment hadde base i Oslo.

Historie

Et regiment med gevorbne (vervede, fra tysk) hadde en større andel vervede soldater, og færre utskrevne soldater. Etter hærplanen av 1810 hadde hæren tre gevorbne infanteriregimenter som hver hadde 800 gevorbne – og 1200 «nasjonale» (utskrevne) menige: Det Søndenfieldske, det Nordenfieldske og Opplandske. I tillegg fantes seks nasjonale infanteriregimenter som hver hadde 200 gevorbne – og 1800 nasjonale menige.
Karl Wilhelm von Löwental ble generaladjutant for regimentet i 1782. Fra 1790 besto regimentet av 22 kompanier oppsatt i Follo, på Ringerike, i Hallingdal, i Buskerud og Vestfold.
Under forberedelsene til Riksforsamlingen i 1814 oppnevnte regimentet, på samme måte som øvrige militæravdelinger, to medlemmer av Den grunnlovgivende forsamling: kaptein Peter Blankenborg Prydz og musketer Helge Ellingsen Waagaard. 
Som en følge av hærreformen av 3. juli 1817 ble regimentet lagt ned ved utgangen av 1817.

Arkiv

Rester av regimentets arkiv finnes i Riksarkivet. Arkivet er på ca. 2,5 hyllemeter, og dekker særlig perioden 1788-1817. Her finnes blant annet en del mannskapsruller, særlig fra regimentets vervede kompanier.
I arkivet etter Generalitets- og kommissariatskollegiet 1768-1808/Det kgl. norske kommissariatskollegium 1808-1815 finnes det ruller over regimentets nasjonale kompanier fra perioden 1769-1834.
Fluorescens

Fluorescens er emisjon av lys av et stoff som har absorbert synlig lys eller annen elektromagnetisk stråling. Det er en form for luminescens. I de fleste tilfeller har det emiterte lyset en lengre bølgelengde, og derfor lavere energi enn den absorberte strålingen. Det mest slående eksempel på fluorescens oppstår når absorbert stråling er i den ultrafiolette delen av spekteret, og dermed usynlig for det menneskelige øye, mens lyset er i det synlige området ved emisjon, noe som gir det fluorescerende stoffet en distinkt farge som kan bli sett bare når de utsettes for UV-lys. Fluorescerende materialer slutte å gløde nesten umiddelbart når stråling kilde stopper, i motsetning til fosforescens materialer, som fortsetter å sende ut lys for noen tid etter.
Ectinogonia

Utseende

Middelsstore (ca. 20 millimeter), mørke praktbiller. Oversiden er kraftig punktert.

Utbredelse

Slekten er utbredt i Sør- og Mellom-Amerika.
Elisabeth Berenberg

Bakgrunn

Hun var datter av Johann Berenberg (1718–1772) og Anna Maria Lastrop (1723–1761), og ble oppkalt etter farmoren Anna Elisabeth Amsinck (1690–1748). Hennes farfar Rudolf Berenberg ble valgt til senator i Hamburg i 1735. 
Berenbergfamilien kom fra Antwerpen i dagens Belgia til Hamburg i 1585 og etablerte handelshuset Berenberg i 1590. Berenbergfamilien var opprinnelig tekstilkjøpmenn, men firmaet handlet raskt også med andre varer. Fra midten av 1600-tallet utgjorde handelsfinansiering («merchant banking»), forsikring og skipsrederi en stadig større del av virksomheten. Elisabeth Berenberg var også etterkommer etter Welserfamilien.
Hennes far eide Berenberg Bank sammen med sin bror, senator Paul Berenberg, og overtok ved dennes død i 1768 hele firmaet alene. Hennes eneste bror Rudolf Berenberg (1748–1768), som trolig var psykisk syk, ble sendt av faren til Surinam, formodentlig for å bestyre familiens handelsinteresser i kolonien, og døde der, 20 år gammel.
Sanjay Dutt

Personlig liv

Sanjay giftet seg med Richa Sharma den 12. oktober 1987 og sammen har de datteren Trishala. Hun er nå bosatt i USA. Så giftet han seg med den indiske modellen Rhea Pillai i 1998, men skilte seg i 2005. I dag er han gift med Manyata Dilnawaz Shaikh.

Film karriere

Første gang Sanjay dukket opp på lerretet var i en liten rolle i sin fars film «Reshma Aur Shera». Sanjay var bare tolv år gammel, men fikk takket være sin far som da hadde tatt steget over til regi, fikk han spille side om side med Bollywoods største stjerner, blant annet Amithabh Bachchan. Filmen ble nominert til Gullbjørnen i Berlin i 1971.
Dutt gjorde sin debut som Bollywood skuespiller i filmen «Rocky» i 1981 og denne filmen ble en stor suksess. Han spilte i flere filmer på 1980-tallet, og noen av disse var «Vidhaata», «Jeeva», «Naam» og «Taaqatwar». I 1990 ble det flere filmer som gjorde suksess som «Sadak» og «Khoon Ka Karz», og i 1991 spilte han hovedrollen i filmen «Saajan» sammen med Madhuri Dixit og Salman Khan. Denne filmen gjorde at Dutt fikk sin første nominasjon på Filmfare under kategorien Beste skuespiller. To år etter spilte han i filmen «Khal Nayak» som ble en stor hit sammen med Madhuri Dixit og Jackie Shroff. Han fikk sin andre nominasjon under kategorien Beste mannlige skuespiller.
I de senere årene, spilte Sanjay Dutt i flere filmer, og i 1999 fikk han stor suksess i hit filmen Vaastav: The Reality, som regnes som en av hans beste. Dutt vant nemlig en pris på Filmfare under kategorien Beste mannlige skuespiller.
På 2000-tallet kom flere suksessrike filmer som Mission Kashmir (2000), Jodi No.1 (2001), Hathyar (2002), Kaante (2002), Munna Bhai M.B.B.S (2003), Dus (2005), Lage Raho Munna Bhai (2006), Shootout at Lokhandwala (2007), Dhamaal (2007), Blue (2009) og All The Best: Fun Begins (2009).
Prime Head

Prime Head er et markant, snødekt nes som ligger helt nord på Antarktishalvøya. Neset reiser seg til omtrent 50 meter over havet og utgjør det nordligste punktet på både Trinityhalvøya og Antarktishalvøya. Navnet Siffrey ble gitt til et nærliggende nes av Den franske antarktisekspedisjonen (1837–40) under ledelse av kaptein Jules Dumont d'Urville i februar 1838, og var trolig gitt til dette neset som i dag er kjent som Prime Head. D'Urvilles «Cap Siffrey» har siden vært identifisert av UK-APC som et nes 4 km mot sørøst og som nå blir kalt Siffrey Point. Navnet Prime Head, som ble gitt av UK-APC i 1963 etter nye kartundersøkelser, kommer av at neset er det første eller nordligste neset på det antarktiske kontinentet.
Kraftblokk

Kraftblokk eller notvinsj er en mekanisk vinsj for å hale inn notbruk på fiskefartøyer.
Opprinnelig en amerikansk oppfinnelse, men utviklet videre i flere land, blant annet i Norge. Den første kraftblokka montert på en norsk fiskebåt ble prøvd ut i 1957 under notfiske etter sei på båten «Ola Ryggefjord» fra Havøysund i Finnmark.
Kraftblokker som brukes sammen med ringnot (snurpenot) er hydraulisk drevne blokker eller tromler brede nok til at nota kan ligge på dem under innhiving. Den nye teknologien innebar at nota kunne settes og trekkes direkte fra hovedfartøyet og ikke som tidligere ved hjelp av medbrakte notbåter (doryer). Dette ga en halvering av mannskapsbehovet. Kraftblokk sammen med større nøter av syntetiske fiber og mer avansert elektronisk fiskeletingsutstyr har endret fangstkapasiteten drastisk i alt fiske etter fiskeslag som opptrer i stim som sild, makrell, lodde og sei.
Colin Kazim-Richards

Klubbkarriere

Kazim-Richards startet sin profesjonelle fotballkarriere i Bury. Han kom dit som 15 åring, og gjorde det bra på ungdomslaget, noe som førte til at han raskt ble involvert på førstelaget. I sin første sesong (2004–05) for førstelaget imponerte han stort, og spilte tilsammen 37 kamper den sesongen. 
Som 19-åring ble han solgt til Brighton & Hove Albion, men i sin første sesong slet han benken mye, og da han ikke fikk starte sesongens første kamp i 2006-07 sesongen mot Rotherham, ba han om å bli solgt. 
31. august 2006 gikk han til Sheffield United for £150,000 (ca. 1,5 mill. NOK.)
Sheffield United var nyopprykket til Premier League, og det ble dermed et stort steg for Kazim-Richards. Han spilte 27 kamper og scoret et mål, men kunne ikke forhindre at de endte på en 18.-plass, og dermed rykket ned.
Etter sesongen signerte Kazim-Richards en fireårskontrakt med den tyrkiske storklubben Fenerbahçe SK, og fikk draktnummer 8. Hans foreløpige høydepunkt i karrieren er målet han scoret i Mesterligakvartfinalen mot Chelsea, kampen endte med 2-1 seier til Fenerbahçe SK.
3. januar 2011 ble Kazim-Richards klar for Fenerbahces største Rival; Galatasaray.

Landslagskarriere

Kazim-Richards er født i Storbritannia, men ettersom hans mor er av tyrkisk-kypriotisk opprinnelse ble han kvalifisert til å spille for det tyrkiske landslaget.
Kazim-Richards scoret i sin debut for det tyrkiske under-21 landslaget, mot Sveits 24. mars 2007. 30. april 2007 erklærte Tyrkias landslagstrener Fatih Terim at Kazim-Richards ble å spille for Tyrkias A-landslag i fremtiden.
Han spilte sin første internasjonale kamp på seniornivå i en vennskapskamp mot Brasil 5. juni 2007, som forøvrig endte 0-0.
I EM 2008 spilte Kazim-Richards en sentral rolle på landslaget, og fikk spille alle fem kampene frem til de røyk ut i semifinalen mot Tyskland.
Zoraida di Granata

1824-versjonen

Opera Rara sin innspilling inneholder seks ekstra stykker på CD-ene 3 (delvis) og 4.
Cuthbert Sebastian

Liv og virke

Under andre verdenskrig tjenestegjorde Sebastian som akterskytter i Royal Canadian Air Force.
Sebastian hadde naturvitenskapelig mastergrad fra Mount Allison University og ble i 1958 utdannet lege ved Dalhousie University i Halifax i Canada. Fra 1962 til 1966 studerte Sebastian obstetrikk og gynekologi ved Dundee Royal Infirmary i Storbritannia. Han arbeidet i forskjellige stillinger i sitt hjemland, der han fra 1980 til 1983 var landets Chief Medical Officer.
Den 1. januar 1996 overtok han som generalguvernør. Han satt i dette embetet til årsskiftet 2012–2013. Han ble etterfulgt av Edmund Lawrence.

Utmerkelser

Sebastian ble i 1996 storkorsridder av Sankt Mikaels og Sankt Georgs orden. Han ble dermed opphøyd i ridderstanden og fikk rett til å føre tiltaleformen sir foran sitt navn. Han var også offiser av Den britiske imperieordenen.
Sebastian var æresdoktor ved Dalhousie University og Mount Allison University, samt fellow av Royal College of Surgeons i London og honorary fellow av Royal College of Surgeons i Edinburgh.
Agaeocera

Utseende

Middelsstore (ca. 6 - 13 millimeter), avlange, metallisk fargede praktbiller. Antennene er nokså korte og sagtakkede. Oversiden er tett og fint punktert.

Utbredelse

Slekten er utbredt i Nord- og Mellom-Amerika.
Orkdalsfjorden

Orkdalsfjorden er en sidefjord av Trondheimsfjorden i Orkdal og Skaun kommuner i Trøndelag.  Fjorden strekker seg 11 kilometer mot sørvest til Orkanger og utløpet av elva Orkla i bunnen av fjorden.
Fjorden begynner mellom Viggja i sørøst og Geitastrand i nordvest. Her deler Korsfjorden seg i to armer, Orkdalsfjorden og Gaulosen, som strekker seg mot sørøst.
Europavei 39 går langs sørsiden av fjorden og inn Gaulosen. Langs hele vestsiden går fylkesvei 710.
Golf under Stillehavslekene 1971

Golf under Stillehavslekene  1971. Golf var en av flere sporter som var med i de fjerde Stillehavslekene som ble arrangert i Papeete i Fransk Polynesia i perioden 25. august til 5. september 1971. Det var andre gangen som golf var med på programmet i stillehavslekene. Det var individuelle og lagkonkurranser for både menn og kvinner. Papua Ny-Guinea ble beste nasjon, de vant alle fire gullmedaljene.
Timeout

Timeout er i idrettens verden en stopp i spillet. Med timeout refereres det vanligvis til at laget (typisk treneren) ber om en timeout en såkalt team timeout, fordi det er et lag (engelsk: team) som ber om en pause, så de kan snakke om taktikk eller treneren kan forsøke å inspirere laget.
En timeout kan også av ulike årsaker tas av dommere, dommertimeout, eller det kan i enkelte sporter være en TV-timeout for at kommersiell TV kan sende reklame.

Håndball

I håndball varer en team-timeout i ett minutt (nøyaktig 60 sekunder). I en kamp, kan ett lag ta timeout én gang i omgangen. Neste omgang kan de ta en ny timeout. Til sammen kan det maksimalt fire timeouter i en kamp, dersom begge lag benytter dette fullt ut. En forutsetning for å ta timeout, er at laget må ha ballen i eget spill. Det er ikke mulighet til å ta timeout dersom motstanderlaget fører ballen.
I enkelte større turneringer opereres det med maksimalt tre timeouts pr lag pr kamp, og aldri mer enn to timeouts fra samme lag pr omgang. Blant annet var det tilgang til å ta ut tre timeouts pr lag under Håndball-EM 2018 som foregikk i Tyskland.

Innebandy

I innebandy har hvert lag rett til å kreve en time-out.
Time-out kan kreves når som helst, også ved mål og straffeslag, unntatt ved straffeslag etter forlenget spilletid, men bare av lagkapteinen eller en av laglederne. Time outen starter på dommernes signal når lagene er ved innbyttesonene sine og når dommerne er framme ved sekretariatet. Etter 30 sekunder gir Dommerne signal om at timeout er slutt. Etter en timeout fortsetter spillet etter den situasjonen som stoppet spillet.
Rasmus Falk

Landslaget

6. september 2013 fikk han sin første landskamp for Danmark mot Malta.
Galitsj-Volynia

Galitsj-Volynia (eller Halytsj-Volynia) var et fyrstedømme i middelalderens Øst-Europa. Det oppstod i forbindelse med oppløsningen av Kievriket på slutten av 1100-tallet og eksisterte frem til midten av 1300-tallet. 
Fyrstedømmet strakk seg fra elvene San og Wieprz i det som i dag er Polen i vest til Pripjatmyrene (I dagens Hviterussland) og Søndre Bug (i Ukraina) i øst. 
Sammen med Vladimir-Suzdal og Novgorod blir Galitsj-Volynia regnet som de viktigste etterfølgerstatene til Kievriket.